ระเบียบเทศบาลเมืองสองพี่น้องระเบียบเทศบาลเมืองสองพี่น้องว่าด้วยการดำเนินงานชุมชนของเทศบาลพ.ศ.๒๕๕๑[๑] อาศัยอำนาจตามความในข้อ ๖ ก (๕)แห่งระเบียบกระทรวงมหาดไทยว่าด้วยวิธีปฏิบัติงานของเทศบาล พ.ศ. ๒๔๙๖นายกเทศมนตรีเมืองสองพี่น้อง จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลเมืองสองพี่น้องว่าด้วยการดำเนินงานชุมชนของเทศบาลพ.ศ. ๒๕๕๑ข้อ ๒ให้ใช้ระเบียบนี้ตั้งแต่วันถัดจากวันที่เทศบาลประกาศเป็นต้นไปข้อ ๓ให้ยกเลิกระเบียบ ข้อบังคับเกี่ยวกับระเบียบการดำเนินงานชุมชนที่มีอยู่ ก่อนหรือขัดแย้งกับข้อความในระเบียบนี้หมวด๑บททั่วไป ข้อ ๔ให้ยกเลิกระเบียบ ดังนี้- ระเบียบเทศบาลตำบลสองพี่น้องว่าด้วยการดำเนินงานชุมชนของเทศบาลพ.ศ. ๒๕๔๓- ระเบียบเทศบาลตำบลสองพี่น้องว่าด้วยการดำเนินงานชุมชนของเทศบาล(ฉบับที่ ๒) พ.ศ. ๒๕๔๔- ระเบียบเทศบาลตำบลสองพี่น้องว่าด้วยการดำเนินงานชุมชนของเทศบาล(ฉบับที่ ๓) พ.ศ. ๒๕๔๗- ระเบียบเทศบาลตำบลสองพี่น้องว่าด้วยการดำเนินงานชุมชนของเทศบาล(ฉบับที่ ๔) พ.ศ. ๒๕๔๙ข้อ ๕ในระเบียบนี้ชุมชน หมายความว่าชุมชนที่เทศบาลจัดตั้งขึ้นหรือประชาชนร้องขอให้มีการจัดตั้งขึ้นโดยนายกเทศมนตรีเป็นผู้ประกาศจัดตั้งชุมชนสมาชิกชุมชน หมายความว่าผู้อยู่อาศัยในชุมชนนั้นกรรมการชุมชน หมายความว่าบุคคลที่นายกเทศมนตรีประกาศแต่งตั้งเป็นกรรมการชุมชนตามระเบียบนี้คณะกรรมการชุมชน หมายความว่าคณะบุคคลที่ได้รับการคัดเลือก หรือการรับรองจากผู้อยู่อาศัยในชุมชน ซึ่งได้รับการแต่งตั้งจากนายกเทศมนตรีให้ทำหน้าที่คณะกรรมการชุมชนคณะอนุกรรมการชุมชน หมายความว่าคณะบุคคลซึ่งได้รับการแต่งตั้งจากนายกเทศมนตรีทำหน้าที่ช่วยงานคณะกรรมการชุมชนที่ปรึกษาคณะกรรมการชุมชน หมายความว่าผู้อาวุโส หรือผู้ชำนาญการพิเศษด้านต่าง ๆ ซึ่งคณะกรรมการชุมชนได้เชิญมาเป็นที่ปรึกษาและได้รับแต่งตั้งจากนายกเทศมนตรีเมืองสองพี่น้องนายกเทศมนตรี หมายความว่านายกเทศมนตรีเมืองสองพี่น้อง หรือผู้ที่ทำการแทนนายกเทศมนตรีเมืองสองพี่น้องคณะผู้บริหารท้องถิ่น หมายความว่านายกเทศมนตรีเมืองสองพี่น้อง รองนายกเทศมนตรีเมืองสองพี่น้องที่ปรึกษานายกเทศมนตรีเมืองสองพี่น้อง เลขานุการนายกเทศมนตรีเมืองสองพี่น้องสมาชิกสภาเทศบาล หมายความว่าสมาชิกสภาเทศบาลเมืองสองพี่น้องเจ้าหน้าที่ หมายความว่าปลัดเทศบาล รองปลัดเทศบาล พนักงานเทศบาล หรือผู้ซึ่งได้รับการแต่งตั้งจากนายกเทศมนตรีเมืองสองพี่น้องหมวด๒วัตถุประสงค์ ข้อ ๖ให้มีการจัดตั้งและประกาศแต่งตั้งคณะกรรมการชุมชนทำหน้าที่พัฒนาและประสานงานกับทางเทศบาล และหน่วยงานอื่นที่เกี่ยวข้องโดยมีวัตถุประสงค์ ดังนี้(๑)เพื่อสร้างความเข้าใจอันดีระหว่างผู้อยู่อาศัยในชุมชน ดำเนินการพัฒนาตนเองเกี่ยวกับความเป็นอยู่ด้านเศรษฐกิจสังคม ประเพณี วัฒนธรรม สิ่งแวดล้อม(๒)เพื่อส่งเสริมให้มีการใช้ทรัพยากรในชุมชนให้เกิดประโยชน์ต่อการพัฒนาให้มากที่สุด(๓)เพื่อส่งเสริมให้รู้จักสิทธิและหน้าที่ของตนตามระบอบประชาธิปไตย(๔) เพื่อส่งเสริมให้เข้าใจความจำเป็นพื้นฐานในการพัฒนาคุณภาพชีวิตและกิจกรรมต่าง ๆ ที่จะดำเนินการในชุมชนเพื่อนำไปสู่การพัฒนาตนเองและการมีส่วนร่วมในการแก้ไขปัญหาของชุมชนหมวด๓การจัดตั้งชุมชน ข้อ ๗ให้เทศบาลประกาศจัดตั้งชุมชนขึ้นภายในเขตเทศบาลตามลักษณะที่กำหนดขอบเขตพื้นที่ของชุมชน ตามระเบียบนี้โดยพิจารณาถึงความสะดวกในการปกครองดูแลการพัฒนาชุมชนเป็นประมาณข้อ ๘ในการที่จะกำหนดขอบเขตพื้นที่ของชุมชนต่างๆ ให้พิจารณาแบ่งเขตชุมชนตามสภาพพื้นที่ หรือแนวถนน หรือแม่น้ำลำคลองหรืออาคารเรือนแถวเดียวกัน หรือมีลักษณะเป็นเขตพื้นที่เดียวกัน หรือตามความเหมาะสมโดยได้รับความเห็นชอบจากนายกเทศมนตรีหมวด๔กรรมการชุมชน ข้อ ๙ในชุมชนหนึ่ง ให้มีกรรมการชุมชนจำนวน ๑๕ คน จากการจัดตั้งหรือประชุมประชาคมคัดเลือกโดยให้อยู่ในดุลยพินิจของนายกเทศมนตรีข้อ ๑๐กรณีที่เทศบาลกำหนดให้มีการคัดเลือกคณะกรรมการชุมชนให้กำหนดการประชาคม การคัดเลือก ก่อนวันประชาคมคัดเลือก ไม่น้อยกว่า ๗ วันพร้อมทั้งประชาสัมพันธ์ประชาคมดังกล่าวตามที่เห็นสมควรข้อ ๑๑วิธีการคัดเลือกจะกระทำโดยลับหรือเปิดเผยก็ได้หากมีผู้สมัครรับการคัดเลือกไม่เกินจำนวนที่ต้องการ ให้ถือว่าผู้นั้นได้รับการคัดเลือกโดยไม่จำเป็นต้องมีการลงคะแนนถ้าผู้สมัครรับการคัดเลือกมีคะแนนเสียงเท่ากันให้จับสลากข้อ ๑๒กรรมการชุมชนโดยการจัดตั้งหรือจากการคัดเลือกจากประชาชนให้เป็นกรรมการชุมชน มีวาระการดำรงตำแหน่งคราวละ ๒ ปีนับแต่วันประกาศแต่งตั้ง หรือวันประชาคมคัดเลือกโดยเทศบาลออกประกาศแต่งตั้งข้อ ๑๓คุณสมบัติของผู้มีสิทธิสมัครเข้ารับการคัดเลือกเป็นกรรมการชุมชนมีดังนี้(๑) มีสัญชาติไทย(๒) อายุไม่ต่ำกว่า ๒๕ ปี บริบูรณ์ ในวันสมัคร(๓) มีชื่ออยู่ในทะเบียนบ้านในชุมชนนั้น(ไม่น้อยกว่า ๑ ปี นับถึงวันสมัคร)(๔) เป็นผู้มีความจงรักภักดีต่อชาติ ศาสนาและพระมหากษัตริย์(๕) เป็นผู้ที่ประกอบอาชีพสุจริตไม่ประพฤติตนเป็นภัยต่อสังคม(๖) เป็นผู้เสียสละตั้งใจจริง มีความรับผิดชอบไม่หวังหรือแสวงหาผลประโยชน์ตอบแทนใด ๆ เพื่อตนเอง หรือหมู่คณะโดยมิชอบ(๗) ไม่เป็นภิกษุ สามเณร นักพรต นักบวช(๘) ได้รับโทษจำคุกโดยคำพิพากษาถึงที่สุดให้จำคุกตั้งแต่ ๒ ปีขึ้นไป และได้พ้นโทษมาแล้วไม่น้อยกว่า ๓ ปี นับถึงวันคัดเลือกเว้นแต่ในความผิดอันได้กระทำโดยประมาท(๙) ไม่เป็นบุคคลล้มละลายข้อ ๑๔ผู้มีสิทธิออกเสียงคัดเลือกคณะกรรมการชุมชนมีคุณสมบัติ ดังนี้(๑) มีสัญชาติไทย(๒) อายุไม่ต่ำกว่า ๑๘ ปี บริบูรณ์ในวันประชาคมคัดเลือก(๓) มีชื่ออยู่ในทะเบียนบ้านในชุมชนนั้น(๔) เป็นผู้มีความจงรักภักดีต่อชาติ ศาสนาและพระมหากษัตริย์(๕) เป็นผู้เสียสละตั้งใจจริง มีความรับผิดชอบไม่หวังหรือแสวงหาผลประโยชน์ตอบแทนใด ๆ เพื่อตนเอง หรือหมู่คณะโดยมิชอบข้อ ๑๕กรรมการชุมชนสิ้นสุดลงเมื่อ(๑) ตาย(๒) ลาออกและได้รับอนุมัติจากนายกเทศมนตรี(๓) ขาดคุณสมบัติข้อใดข้อหนึ่งตามข้อ ๑๓(๔) ถึงคราวออกตามกำหนดวาระ(๕) คณะผู้บริหารท้องถิ่นมีมติให้ออกเพราะประพฤติตนไม่เหมาะสม(๖) นายกเทศมนตรีประกาศยุบคณะกรรมการชุมชนให้มีการสรรหาหรือคัดเลือกกรรมการข้อ ๑๖เมื่อคณะกรรมการชุมชนสิ้นสุดลงเพราะครบวาระให้เทศบาลดำเนินการคัดเลือกคณะกรรมการชุมชนชุดใหม่ทั้งนี้นายกเทศมนตรีอาจแต่งตั้งผู้ปฏิบัติงานแทนกรรมการชุมชนชุดเดิมที่หมดวาระในระหว่างที่ยังไม่มีการคัดเลือกคณะกรรมการชุมชนชุดใหม่ได้ข้อ ๑๗นายกเทศมนตรีมีอำนาจยุบคณะกรรมการชุมชนและให้มีการจัดตั้งหรือคัดเลือกคณะกรรมการชุมชนขึ้นใหม่ตามระเบียบนี้ข้อ ๑๘กรณีที่กรรมการชุมชนพ้นจากตำแหน่งนอกจากถึงคราวออกตามกำหนดวาระถ้าไม่เกินกึ่งหนึ่ง ให้คณะกรรมการชุมชนพิจารณาเสนอชื่อบุคคลในชุมชนนั้นที่มีคุณสมบัติตามข้อ๑๓ ให้นายกเทศมนตรีแต่งตั้งให้เป็นกรรมการชุมชนทำหน้าที่แทนได้และให้อยู่ในตำแหน่งเท่ากับวาระของกรรมการชุมชนที่เหลืออยู่แต่ถ้าเกินกึ่งหนึ่งให้เทศบาลดำเนินการจัดตั้งหรือคัดเลือกกรรมการชุมชนแทนตำแหน่งที่ว่างและกรรมการชุมชนที่ได้รับการประกาศแต่งตั้งใหม่อยู่ในวาระเท่ากับกรรมการชุมชนชุดเดิมในกรณีที่เหลือเวลาไม่เกิน ๑๒๐ วันที่คณะกรรมการชุมชนจะครบวาระตามความในข้อ ๑๕ จะไม่จัดตั้งหรือคัดเลือกกรรมการชุมชนแทนตำแหน่งที่ว่างก็ได้หมวด๕คณะกรรมการชุมชน ข้อ ๑๙ให้นายกเทศมนตรีแต่งตั้งคณะกรรมการชุมชนประกอบด้วยตำแหน่งต่าง ๆ ดังนี้(๑) ประธานกรรมการชุมชน(๒) รองประธานกรรมการชุมชน(๓) เลขานุการชุมชน(๔) เหรัญญิก(๕) กรรมการชุมชนฝ่ายต่าง ๆ ได้แก่ ฝ่ายปกครองฝ่ายพัฒนา ฝ่ายการคลัง ฝ่ายการศึกษา ฝ่ายสาธารณสุข ฝ่ายสวัสดิการสังคมฝ่ายป้องกันและรักษาความสงบเรียบร้อย ฝ่ายประชาสัมพันธ์ ฝ่ายสตรีและแม่บ้านฝ่ายกีฬาและนันทนาการ ฝ่ายเด็กและเยาวชนหรือตามที่คณะกรรมการชุมชนเห็นเป็นการสมควรให้มีฝ่ายต่าง ๆ๑. ประธานกรรมการชุมชน มีหน้าที่ ดังนี้- เป็นประธานในที่ประชุมคณะกรรมการชุมชน- ควบคุมดูแลติดตามผลการดำเนินงานของกรรมการฝ่ายต่าง ๆ- เรียกประชุมคณะกรรมการชุมชน ตามกำหนดหรือในกรณีที่ประธานเห็นสมควร- เป็นผู้ชี้ขาดในกรณีที่มีคะแนนเสียงเท่ากัน- เป็นผู้แทนของชุมชนนั้น๒. รองประธานกรรมการชุมชน มีหน้าที่ ดังนี้- ช่วยเหลือประธานคณะกรรมการชุมชนในกิจการทั่วไปตามที่ประธานมอบหมาย- ทำหน้าที่แทนประธานคณะกรรมการชุมชนในกรณีที่ประธานไม่อยู่ หรือไม่สามารถปฏิบัติหน้าที่ได้๓. เลขานุการ มีหน้าที่ ดังนี้- นัดประชุมคณะกรรมการชุมชน- รับผิดชอบงานสารบรรณ- การนับคะแนนเสียงในที่ประชุม- ทำรายงานการประชุมแจ้งไปยังผู้เกี่ยวข้อง- เรื่องอื่น ๆ ตามที่คณะกรรมการชุมชนมอบหมาย๔. เหรัญญิก มีหน้าที่ ดังนี้- ดำเนินการเกี่ยวกับบัญชีรายรับ - รายจ่าย- เก็บรักษาเงินสดและทรัพย์สินในส่วนที่เกี่ยวข้องกับการดำเนินงานของคณะกรรมการชุมชน- แถลงบัญชีรายรับ - รายจ่ายต่อที่ประชุมคณะกรรมการชุมชน- เรื่องอื่น ๆ ตามที่คณะกรรมการชุมชนมอบหมาย๕. กรรมการฝ่ายการคลัง มีหน้าที่ ดังนี้- จัดหารายได้เข้าชุมชน- มีหน้าที่เกี่ยวกับการคลังและดูแลทรัพย์สินของชุมชน- เรื่องอื่น ๆ ที่กรรมการชุมชนมอบหมาย๖. กรรมการฝ่ายปกครอง มีหน้าที่ ดังนี้- บำบัดทุกข์บำรุงสุข- การดูแลชุมชนให้เป็นไปโดยกฎหมายขนบธรรมเนียมประเพณีและนโยบายส่วนรวมของชาติ- การส่งเสริมให้ราษฎรสนใจในการปกครองตามระบอบประชาธิปไตยที่มีพระมหากษัตริย์เป็นประมุข- การส่งเสริมให้ราษฎรสนใจในการปกครองท้องถิ่น- การส่งเสริมสามัคคีของส่วนรวม- การดูแลสาธารณสมบัติของแผ่นดินที่ราษฎรใช้ประโยชน์ร่วมกันในชุมชน- เรื่องอื่น ๆ ที่กรรมการชุมชนมอบหมาย๗. กรรมการฝ่ายพัฒนา มีหน้าที่ ดังนี้- การวางโครงการและแผนดำเนินงานพัฒนาและส่งเสริมอาชีพของราษฎรในชุมชน- การขอความช่วยเหลือจากหน่วยราชการ องค์การหรือเอกชน ตามที่เห็นสมควรเพื่อปฏิบัติงานตามโครงการ- การแก้ไขปัญหาอุปสรรคข้อขัดข้องที่เกี่ยวกับการพัฒนาชุมชน- เรื่องอื่น ๆ ที่กรรมการชุมชนมอบหมาย๘. กรรมการฝ่ายการศึกษา มีหน้าที่ ดังนี้- ด้านการศึกษา การส่งเสริมช่วยเหลือการศึกษาบุคคลในชุมชน- การฝึกอบรมวิชาชีพ- จัดกิจกรรมเนื่องในวันสำคัญของชาติ- การรักษาขนบธรรมเนียมประเพณีไทย- เรื่องอื่น ๆ ที่กรรมการชุมชนมอบหมาย๙. กรรมการฝ่ายสาธารณสุข มีหน้าที่ ดังนี้- การส่งเสริมสุขภาพอนามัย- การป้องกันโรค/การวางแผนครอบครัว- การดูแลงานด้าน อสม.- การดูแล และรักษาสภาพแวดล้อมในชุมชน- เรื่องอื่น ๆ ที่กรรมการชุมชนมอบหมาย๑๐. กรรมการฝ่ายสวัสดิการสังคม มีหน้าที่ ดังนี้- สวัสดิการของชุมชน เช่นดูแลสถานที่พักผ่อนและสนามเด็กเล่น- สำรวจข้อมูลผู้สูงอายุ คนพิการ ผู้ป่วยเอดส์ที่มีคุณสมบัติสมควรที่ได้รับความช่วยเหลือ- สำรวจผู้ประสบภัยทางธรรมชาติ- เรื่องอื่น ๆ ที่กรรมการชุมชนมอบหมาย๑๑. กรรมการฝ่ายป้องกันและรักษาความสงบเรียบร้อยมีหน้าที่ ดังนี้- ดูแลรักษาความสงบเรียบร้อยในชุมชน- ช่วยเหลือดูแลและระมัดระวังในการป้องกันและบรรเทาสาธารณภัยและอาชญากรรมภายในชุมชน- รณรงค์ป้องกันและปราบปรามยาเสพติด- เรื่องอื่น ๆ ที่กรรมการชุมชนมอบหมาย๑๒. กรรมการฝ่ายประชาสัมพันธ์ มีหน้าที่ ดังนี้- ประชาสัมพันธ์ข่าวสารให้ประชาชนในชุมชนได้ทราบ- ดูแลอุปกรณ์เครื่องเสียงบำรุงรักษาให้อยู่ในสภาพดีพร้อมที่จะใช้งานอยู่เสมอ- เรื่องอื่น ๆ ที่กรรมการชุมชนมอบหมาย๑๓. กรรมการฝ่ายสตรีและแม่บ้าน มีหน้าที่ ดังนี้- จัดตั้งกลุ่มอาชีพ- ดำเนินกิจกรรมงานด้านสตรีและแม่บ้านของชุมชน- เรื่องอื่น ๆ ที่กรรมการชุมชนมอบหมาย๑๔. กรรมการฝ่ายเด็กและเยาวชน มีหน้าที่ ดังนี้- ส่งเสริมสนับสนุนเด็กและเยาวชน ในด้านต่าง ๆ- จัดกิจกรรมต่าง ๆ ให้เด็กและเยาวชน- เรื่องอื่น ๆ ที่กรรมการชุมชนมอบหมาย๑๕. กรรมการฝ่ายกีฬาและนันทนาการ มีหน้าที่ดังนี้- จัดการแข่งขันกีฬาประเภทต่าง ๆ- ส่งเสริมสนับสนุนให้บุคคลในวัยต่าง ๆสนใจเล่นกีฬา- เรื่องอื่น ๆ ที่กรรมการชุมชนมอบหมายข้อ ๒๐กรรมการชุมชนฝ่ายต่าง ๆสามารถพิจารณาเสนอชื่อบุคคลให้เป็นคณะอนุกรรมการชุมชนขึ้นจำนวน ๑๓ คนเพื่อปฏิบัติหน้าที่ตามที่กรรมการฝ่ายต่าง ๆ มอบหมายก็ได้โดยให้ประธานคณะกรรมการชุมชนเสนอนายกเทศมนตรีเห็นชอบประกาศแต่งตั้งต่อไปวาระการดำรงตำแหน่งของคณะอนุกรรมการชุมชนฝ่ายต่าง ๆ ให้มีวาระตามข้อ ๑๒ นำความข้อ๑๕ และข้อ ๒๙ บังคับใช้โดยอนุโลมข้อ ๒๑คณะอนุกรรมการชุมชนย่อมมีสิทธิเข้าประชุมและแถลงข้อเท็จจริงหรือแสดงความคิดเห็นในที่ประชุมคณะกรรมการชุมชนแต่ไม่มีสิทธิออกเสียงลงคะแนนข้อ ๒๒เมื่อสิ้นสุดวาระการเป็นคณะกรรมการชุมชนด้วยกรณีใดก็ตามให้คณะกรรมการชุมชนส่งมอบงานและทรัพย์สินที่เป็นของส่วนรวมในชุมชนให้กับเทศบาลภายใน๑๕ วัน เพื่อดูแลรักษาไว้จนกว่าจะมีคณะกรรมการชุมชนชุดใหม่เข้ารับหน้าที่แทนข้อ ๒๓การประชุมคณะกรรมการชุมชนทุกครั้งต้องมีกรรมการมาประชุมเกินกว่ากึ่งหนึ่งของคณะกรรมการชุมชนทั้งหมดจึงเป็นองค์ประชุมข้อ ๒๔การลงมติของคณะกรรมการชุมชนให้ถือเอามติเสียงข้างมากเป็นเกณฑ์ กรรมการคนหนึ่งมีสิทธิออกเสียงได้หนึ่งเสียงในกรณีคะแนนเสียงเท่ากัน ให้ประธานในที่ประชุมมีสิทธิออกเสียงชี้ขาดหมวด๖หน้าที่ของคณะกรรมการชุมชน ข้อ ๒๕ให้คณะกรรมการชุมชนมีหน้าที่ ดังนี้(๑) ดำเนินการพัฒนาชุมชนทั้งทางด้านกายภาพเศรษฐกิจ และสังคม โดยการมีส่วนร่วมของประชาชนและระดมทรัพยากรในชุมชนมาใช้ให้เกิดประโยชน์สูงสุด(๒) บำรุงรักษาไว้ซึ่งชาติ ศาสนา พระมหากษัตริย์(๓) เสริมสร้างความสามัคคีของผู้ที่อาศัยอยู่ในชุมชนเพื่อร่วมกันรับผิดชอบในหน้าที่ของตนเองและชุมชน(๔) ส่งเสริมขนบธรรมเนียม วัฒนธรรม ศีลธรรมและประเพณีอันดีงาม(๕) ดูแลทรัพย์สินสาธารณะของชุมชน และของแผ่นดิน(๖) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม(๗) เป็นผู้นำ และแกนกลางในการพัฒนาชุมชนและแก้ไขปัญหาต่าง ๆ ที่เกิดขึ้นในชุมชน(๘) เสนอแนะแนวทางการแก้ไขปัญหาความเดือดร้อนของประชาชนในชุมชน ตลอดจนชี้แนะแนวทางในการพัฒนาชุมชนของตน(๙) ให้ความร่วมมือกับเทศบาลหน่วยงานราชการกรณีที่ขอความช่วยเหลือทุก ๆ ด้าน(๑๐) รับเรื่องราวร้องทุกข์ของคนในชุมชนกรณีที่สามารถแก้ไขปัญหาได้ให้ดำเนินการแก้ไขปัญหา หากไม่สามารถแก้ปัญหาได้ให้รายงานนายกเทศมตรี เพื่อดำเนินการแก้ไขปัญหาต่อไป(๑๑) ดำเนินการอื่น ๆ ตามที่เห็นสมควรทั้งนี้ต้องเป็นไปเพื่อประโยชน์ของส่วนรวม(๑๒) ดำเนินการตามที่นายกเทศมนตรีมอบหมายหมวด๗ที่ปรึกษาคณะกรรมการชุมชน ข้อ ๒๖ให้นายกเทศมนตรีแต่งตั้งคณะที่ปรึกษาคณะกรรมการชุมชนของแต่ละชุมชนตามที่คณะกรรมการชุมชนเสนอจำนวน ๓ คน อยู่ในตำแหน่งตามที่กำหนดไว้ในข้อ ๑๒ข้อ ๒๗ให้คณะที่ปรึกษาคณะกรรมการชุมชนมีหน้าที่ ดังนี้ให้คำปรึกษาแนะนำสนับสนุนการดำเนินงานแก่คณะกรรมการชุมชนข้อ ๒๘ที่ปรึกษาคณะกรรมการชุมชนพ้นจากตำแหน่งเมื่อ(๑) ตาย(๒) ลาออก และได้รับอนุมัติจากนายกเทศมนตรี(๓) ออกตามกำหนดวาระหรือคณะกรรมการชุมชนหมดวาระ(๔) นายกเทศมนตรีมีคำสั่งให้ออก เพราะประพฤติตนไม่เหมาะสม(๕) คณะผู้บริหารท้องถิ่น หรือคณะกรรมการชุมชนมีมติให้ออกข้อ ๒๙เมื่อตำแหน่งที่ปรึกษาคณะกรรมการชุมชนว่างลงให้นายกเทศมนตรีพิจารณาตามที่เห็นสมควรจะแต่งตั้งที่ปรึกษาคณะกรรมการชุมชนแทนตำแหน่งที่ว่างลงก็ได้และให้อยู่ในตำแหน่งได้เท่ากับวาระที่เหลืออยู่ของผู้ซึ่งตนแทนหมวด๘เบ็ดเตล็ด ข้อ ๓๐ชุมชนจะต้องจัดทำแผนชุมชนเพื่อประโยชน์ในการจัดทำโครงการขอรับเงินอุดหนุนจากรัฐข้อ ๓๑รายได้ของชุมชน(๑) เงินและทรัพย์สินอื่นที่มีผู้อุทิศให้(๒) ได้รับเงินอุดหนุนจากเทศบาลหรือหน่วยงานอื่นหรือหน่วยงานของรัฐจัดสรรให้(๓) จากทรัพย์สินของชุมชน(๔) จากการจัดกิจกรรมอื่น ๆที่คณะกรรมการชุมชนจัดขึ้นข้อ ๓๒การจัดเก็บรักษาเงินให้คณะกรรมการชุมชนอย่างน้อย ๓ คน เป็นผู้นำเงินไปฝากธนาคารใดธนาคารหนึ่งให้กรรมการฝ่ายการคลังเป็นผู้จัดการทำบัญชีการรับ - จ่าย และเก็บรักษาบัญชีเงินฝากการถอนเงินฝาก ให้คณะกรรมการชุมชนผู้ฝากลงนามถอน ๒ ใน ๓ข้อ ๓๓ให้ประธานคณะกรรมการชุมชนจัดเรียกประชุมคณะกรรมการชุมชนเพื่อวางระเบียบเกี่ยวกับการเงินและทรัพย์สินของชุมชนตามสภาพและความเหมาะสมของชุมชนนั้น ๆ ระเบียบดังกล่าวต้องได้รับมติเห็นชอบของที่ประชุมอย่างน้อย๒ ใน ๓ ของคณะกรรมการชุมชนทั้งหมดข้อ ๓๔ในกรณีที่ผู้บริจาคทรัพย์สินให้แก่ชุมชนให้หัวหน้าฝ่ายการคลัง หรือหัวหน้าฝ่ายอื่น ๆ ที่ได้รับมอบหมายจากคณะกรรมการชุมชนตรวจรับลงบัญชีขึ้นทะเบียนไว้เป็นหลักฐานแล้วดำเนินการตามวัตถุประสงค์ของผู้บริจาคต่อไปข้อ ๓๕ให้คณะกรรมการชุมชนจัดทำบัญชีพัสดุของชุมชนโดยมีประธานกรรมการชุมชนกรรมการฝ่ายการคลัง และกรรมการชุมชนจากฝ่ายอื่นอย่างน้อย ๑คน เป็นผู้รับผิดชอบข้อ ๓๖ให้นายกเทศมนตรีรักษาการตามระเบียบนี้ และมีอำนาจออกประกาศ คำสั่งข้อกำหนดหลักเกณฑ์ วิธีปฏิบัติตีความ วินิจฉัยปัญหาและแต่งตั้งเจ้าหน้าที่เพื่อปฏิบัติราชการเพื่อดำเนินการให้เป็นไปตามระเบียบนี้กรณีมีเหตุจำเป็น เพื่อประโยชน์ของทางราชการเพื่อท้องถิ่น หรือเพื่อความสงบเรียบร้อยหรือเพื่อความก้าวหน้าของชุมชนนายกเทศมนตรีอาจกำหนดแนวทางปฏิบัติในส่วนที่ระเบียบนี้มิได้กำหนดไว้ได้เมื่อมีปัญหาโต้แย้งเกี่ยวกับการปฏิบัติตามระเบียบนี้หรือกรณีที่ไม่ได้กำหนดไว้ในระเบียบนี้ให้นายกเทศมนตรีเป็นผู้วินิจฉัยและคำวินิจฉัยของนายกเทศมนตรีให้เป็นที่สุดข้อ ๓๗การแก้ไขเพิ่มเติมระเบียบนี้ จะกระทำได้เมื่อได้รับความเห็นชอบจากนายกเทศมนตรีประกาศณ วันที่ ๒๙ ตุลาคม พ.ศ. ๒๕๕๑วิโรจน์คณูวัฒนานายกเทศมนตรีเมืองสองพี่น้องวัชศักดิ์/ผู้จัดทำ๓กุมภาพันธ์ ๒๕๕๒[๑] ราชกิจจานุเบกษาเล่ม ๑๒๖/ตอนพิเศษ ๑๖ ง/หน้า ๑/๓๐ มกราคม ๒๕๕๒